/O 


105 young Lithuanians will represent the Baltic country amon 
the 400 000 representatives from Europe. f 


<B>L I THUANI AN PEACEKEEPERS RECEIVED AWARDS<D> 


VILNIUS, September 4, ELTA - According to the Lithuanian 
President 's decree of September 4 four UN Lithuanian 
peacekeepers were awarded with the 5th degree Orders of the 
Vytis Cross for successfull service in the UN peacekeeping 
mission in Croatia. 


The awards were presented to captain Vaclovas Jonevicius, 
lieutenant Gintaras Jurciukonis, senior lieutenant Marius 
Kazlauskas and lieutenant Petras Montvila.END. 


ELTOS ŽINIOS, 1995.09.04. 

LIETUVOS PREZIDENTAS - UŽ MOTERŲ TEISES. Prezidentas 
Algirdas Brazauskas tradiciniame pirmadienio interviu Lietuvos 
radijui sakė neabejojąs, kad viename pirmųjų rugsėjo mėnesį 
prasidėsiančios Seimo sesijos posėdžių bus ratifikuota 
Jungtinių Tautų konvencija dėl visų formų diskriminacijos 
moterims panaikinimo. Lietuvos Konstitucija, kalbėjo 
Prezidentas, garantuoja moterims lygias teises su vyrais, 
tačiau praktiškai ši teisė įgyvendinama prastai. 

L IUKSEMBURGO VICEPREMJERO NUOMONE, LIETUVAI DAR REIKIA 
IŠSPRĘSTI NEMAŽAI POLITINIŲ IR EKONOMINIŲ PROBLEMŲ. Lietuva 
niekada nesutiks būti buferine valstybe tarp didžiųjų šalių 
blokų, pabrėžė Lietuvos Prezidentas Algirdas Brazauskas rugsėjo 
4 d. pokalbyje su Liuksemburgo Didžiosios Kunigaikštystės 
vicepremjeru, šalies užsienio reikalų ministru Žaku Posu 
(Jacgues Poos). Mūsų tikslas yra kuo greitesnė integracija į 
Europos struktūras, nes tik tai garantuoja Lietuvai jos 
visapusišką saugumą, pažymėjo Prezidentas. 

Žakas Posas lankosi Lietuvoje su oficialiu vizitu. Tai 
pirmasis šios šalies aukšto pareigūno vizitas Lietuvoje. Žako 
Poso nuomone, "Lietuva nusipelnė vietos prie derybų dėl 
integracijos į Europą stalo", tačiau jai reikės išspręsti 
nemažai politinių ir ypač ekonominių problemų, susijusių su 
įsijungimu į Europos bendriją, sakė jis. Kai kurią paramą 
galėtų suteikti ir Liuksemburgas. Vicepremjeras , be kita ko, 
pakvietė apsilankyti Lietuvos delegaciją susipažinti su 
Liuksemburgo bankų veikla. Jų patyrimas būtų naudingas tiek 
Lietuvos ekonomikai, tiek jos finansų sistemos tobulinimui, 
pabrėžė Žakas Posas. 

VYTAUTAS LANDSBERGIS: RUSIJA DARO SPAUDIMĄ VAKARAMS DĖL 
BALTIJOS ŠALIŲ NARYSTĖS NATO. Rusija stengsis panaudoti visas 
priemones, kad Baltijos valstybės nepatektų į NATO saugumo 
zoną, sakė pirmadienį spaudos konferencijoje Tėvynės sąjungos 
pirmininkas Vytautas Landsbergis, komentuodamas Rusijos 
užsienio reikalų ministro pavaduotojo Sergejaus Krylovo 
praėjusį savaitgalį BNS agentūrai padarytą pareiškimą. Pasak 
V.Landsbergio, Rusijos diplomatas jame kalba kaip pasaulio 
šeimininkas, kuris draudžia Vakarams net svarstyti Lietuvos, 
Latvijos ir Estijos galimybes tapti NATO narėmis. Tai iššūkis 
ne vien Baltijos valstybių suverenitetui, bet ir Vakarams. 

AR LDDP PRISIIMS ATSAKOMYBĘ DĖL SAVO LYDERIO? Vytauto 
Landsbergio nuomone, praėjusią savaitę paskelbtas Centro 
sąjungos pirmininko Romualdo Ozolo atviras laiškas Vyriausybės 
vadovui Adolfui Šleževičiui rodo, kad ir nuosaikiųjų politinių 


